b'\n_START_ARTICLE_\nJicak Rabin\n_START_SECTION_\n\xc5\xbdivljenje\n_START_PARAGRAPH_\nV rodnem Jeruzalemu je obiskoval \xc5\xa1olo, sodeloval pa je \xc5\xbee v akcijah proti Francozom v Siriji in Libanonu. Leta 1948 je med izraelsko-arabsko vojno sprva vodil obrambo Jeruzalema, nato je sodeloval v operacijah proti Egiptu. Hitro je napredoval, zato je \xc5\xbee leta 1964 postal na\xc4\x8delnik general\xc5\xa1taba izraelske vojske. Leta 1967 je v \xc5\xa1estdnevni vojni z izdelano strategijo ponovno zagotovil izraelsko zmago proti Arabcem._NEWLINE_Po vojni je bil veleposlanik v ZDA, 1974. leta je po odstopu Golde Meir postal predsednik vlade in vodja laburistov. Leta 1977 ga je na polo\xc5\xbeaju v stranki nasledil \xc5\xa0imon Peres, med letoma 1984 in 1990 je bil obrambni minister. Leta 1992 je ponovno prevzel vodenje laburistov in po zmagi na volitvah tudi premierski polo\xc5\xbeaj. Po dolgotrajnih in tajnih pogovorih je 1993. leta z Jaserjem Arafatom podpisal mirovni sporazum, zato je naslednje leto skupaj z Arafatom in Peresom prejel Nobelovo nagrado za mir._NEWLINE_Na mirovnom shodu ga je leta 1995 ubil izraelski ekstremist, njegova smrt pa je zavrla bli\xc5\xbenjevzhodni mirovni proces.'